Qohiradagi Germaniya universiteti

Qohiradagi Germaniya universiteti (GUC, El Gam’a El Almāniya Bel Qāhira) – Misrning Yangi Qohira shahrida joylashgan xususiy notijorat universitet. GUC 2002-yilda prezidentning 27/2002-sonli farmoni hamda Misrning 101/1992-sonli qonuniga asosan tashkil etilgan. Shtutgart universiteti, Ulm universiteti, Tyubingen universiteti, Mannheim universiteti, Leypsig tasviriy sanʼat akademiyasi, Germaniya akademik almashinuv xizmati (DAAD), Germaniyaning Baden-Vyurtemberg shtati va Germaniya Federal taʼlim va ilmiy tadqiqot vazirligi universitetning asosiy ilmiy hamkorlari hisoblanadi.

Unversitet Boloniya jarayoniga muvofiq bakalavr, magistr va doktorlik darajalarini taqdim etadigan 70 dan ortiq oʻquv dasni taklif etadi. Taʼlim tili – ingliz tili. Oʻquv das Germaniya standartlariga asoslanib ishlab chiqilgan boʻlib, Misr va Germaniyada (ACQUIN tomonidan) akkreditatsiyadan oʻtkazilgan. Germaniya nuqtayi nazaridan eng yirik transmilliy taʼlim muassasasiga aylangan universitetda 10 mingdan ziyod talaba tahsil oladi"Transnational, Bi-national, International? The German approach." https://www.daad.de/medien/hochschulen/projekte/studienangebote/eaie-summer_forum_2014_tne_the_german_approach_sg__sk.pdf.

Universitet Qohiraning janubi-sharqiy qismida joylashgan. 577 000 kvadrat metr maydonni egallagan kampusda turli sport inshootlari, sanoat parki, quyosh energiyasi parki, shuningdek, taʼlim, ilmiy tadqiqot va amaliyotni uygʻunlashtirish uchun eng zamonaviy laboratoriyalar mavjud. Bundan tashqari, u talabalar, tadqiqotchilar va oʻqituvchilarning Germaniyaga borib-kelishini qoʻllab-quvvatlash maqsadida Ulm shahrida mehmonxona, Berlin shahrida kampus hamda Germaniyaning turli joylarida bir nechta talabalarni qoʻllab-quvvatlash markazlarini boshqaradi.

 Boshqaruvi 
Qohiradagi Germaniya universiteti Axborot muhandisligi va texnologiyasi, Media muhandisligi va texnologiyasi, Muhandislik va materialshunoslik, Menejment texnologiyasi, Farmatsevtika va biotexnologiya, Amaliy fanlar va sanʼat, Huquq va yuridik tadqiqotlar, shuningdek Magistratura va ilmiy tadqiqot fakultetlarini oʻz ichiga oladi.
Universitet oʻz nizomiga koʻra mustaqil va oʻzini oʻzi boshqaradi: Vasiylik kengashi asosiy nazoratni amalga oshiradi, Universitet kengashi esa mustaqil ravishda universitet rektori va prorektorlariga akademik masalalar boʻyicha maslahat beradi. Har ikkala qoʻmitada ham Germaniya va Misr vakillari faoliyat yuritadi. Vasiylik kengashi aʼzolari quyidagilardan iborat:
 Ashraf Mansour – rais; GUC asoschisi
 Dieter Fritsch – akademik masalalar boʻyicha Vasiylar kengashi rais oʻrinbosari; University of Stuttgart sobiq rektori
 Peter Frankenberg – Baden-Württemberg hududining sobiq Fan, tadqiqot va sanʼat vaziri
 Cyril Nunn – Germaniyaning Misrdagi sobiq elchisi
 Annette Schavan – Germaniyaning sobiq Taʼlim va tadqiqot boʻyicha federal vaziri
 Wolfram Ressel – University of Stuttgart rektori
 Michael Weber – University of Ulm rektori
 Karl Joachim Ebeling – University of Ulm sobiq rektori
 Dorothea Rüland – DAAD (German Academic Exchange Service) bosh kotibi
 Ibrahim El-Dimeery – Misrning sobiq transport vaziri; Magistratura boʻlimi dekani
 Gamal Nada – sudya; Misr Davlat Kengashining sobiq raisi
 Ulrich Zürn – Dr. Horn Economic Consultancy hamkori; litsenziyaga ega auditor (Ulm)

 Jamoatchilik qarashi 
Germaniya hukumati chet ellarda nemis taʼlim dasni rivojlantirish va Germaniya modeliga asoslangan universitetlar tashkil etishni qoʻllab-quvvatlaydi. Federal Tashqi ishlar vazirligi hozirda ragʻbatlantirilayotgan oʻnta taʼlim muassasasi orasida Qohiradagi Germaniya universitetini birinchi oʻringa qoʻygan.

Germaniya Federal taʼlim va tadqiqot vazirligi Qohiradagi Germaniya universitetini, avvalo, Germaniya-Misr taʼlim hamkorligining davomiyligi nuqtai nazaridan koʻradi. „Chet eldagi birinchi nemis xususiy universiteti (Misr qonunchiligi asosida xususiy muassasa sifatida tashkil etilgan) yuz yildan ortiq vaqt oldin Qohira va Iskandariyada nemis cherkov maktablari tashkil etilganidan boshlab davom etib kelayotgan Germaniya-Misr taʼlim hamkorligining uzoq yillik anʼanasida katta siyosiy ahamiyatga ega“.

Germaniya Akademik almashinuv xizmati ushbu universitetni „ajoyib transmilliy taʼlim loyihalaridan biri“ deb eʼtirof etadi va taxminan 250 dan 300 gacha bitiruvchilar ayni paytda Germaniyada magistratura yoki doktoranturada tahsil olayotganini qayd etadi"Transnational Education in Germany." DAAD Position Paper. https://www.daad.de/medien/der-daad/analysen-studien/tne-position_paper.pdf.

 

Turkum:Misrdagi xususiy universitetlar va kollejlar